###### Stema%20(100px) Prova14

**Republika e Kosovës Komuna e Gjilanit**

**Republika Kosova Opstina Gnjilane**

**Republic of Kosovo Municipality of**

 **Gilan Belediyesi**

**PROCESVERBAL**

**Nga procesverbali i mbledhjes së kaluar të Komitetit për Politikë dhe Financa , i mbajtur në sallën e kuvendit komunal më 19.03.2024 në orën 10:00.**

**Në mbledhje morën pjesë:** Avdyl Aliu, Shpresa K. Emini, Ramiz Ramadani, Arianit Sadiku, Krenare L. Kqiku, Nazim Gagica, Kushtrim Kadriu dhe Ilmi Musliu nga zyra për Informim.

**Munguan:** Bujar Nevzati dhe Mimoza K. Qerimi.

Mbledhjen e kryesoi kryesuesi i komitetit Kushtrim Kadriu i cili përshëndeti të pranishmit dhe hapi mbledhjen me këtë:

**R E N D P U N E**

1. **Konstatimi i prezencës së anëtarëve dhe miratimi i procesverbalit të mbledhjes së kaluar**
2. **Raporti vjetor i punës për vitin 2023 i Kryetarit të Komunës**
3. **Raporti financiar për vitin fiskal 2023**
4. **Propozim për lejimin e rritjes së buxhetit nga tejkalimi i realizimit të të hyrave vetanake të planfikuara të vitit 2023**
5. **Plani Lokal i Veprimit për Cilësi të Ajrit**
6. **Informatë rreth Manifestimit tradicional “Flaka e Janarit”2024**
7. **Diskutim rreth krijimit të kushteve më të mira të punës në shkollat tona dhe ngritjes së cilësisë**
8. **Të ndryshme**

 ***Me 6 vota për miratohet procesverbali i mbledhjes së kaluar pa vërejtje.***

**Ismajl Kurteshi:** rreth pikës së 7 ne e kemi pas një temë tjetër gabim ka dal kjo pikë, kjo duhet me qenë 1 muaj më vonë.

Materialin që e kam dërgu kryesues ka të bëjë për orjentimin e nxënësve, përgatitjen për orjentimin e nxënësve në drejtime të ndryshme.

Unë mendoj se këtë herë nuk bën me i ndërru këto tema sepse temën të cilën e kemi parapa për sot tash e ka kohën.

Kështu që nëse pajtoheni është mirë që në vend të kësaj pike, të jetë pika të cilën e kam dërgu materialin kurse kjo pikë të jetë për muajin tjetër.

 ***Me 7 vota për miratohet ndryshimi i pikës së 7 me propozimet e Ismajl Kurteshi.***

1. **Raporti vjetor i punës për vitin 2023 i Kryetarit të Komunës**

 ***Me 7 vota për miratohet pika e 2 e Rendit të punës dhe rekomandohet për kuvend.***

1. **Raporti financiar për vitin fiskal 2023**

**Avdyl Aliu:** diskutimet rreth raportit financiar do ti jap në kuvend, por dua të shpreh pakënaqësinë që sot nuk është drejtoresha këtu.

Takimi i parë i drejtoreshës ish dashtë të ishte prezent sot këtu që të njoftohet me K.P. F –në.

**Ilmi Limoni:** raporti financiar është punuar si çdo vit me të dhëna të sakta ku janë paraqit buxheti i planifikuar, ndryshimet e buxhetit, buxheti final , buxheti i shpenzuar, të hyrat e planifikuara , të hyrat e grumbulluara dhe të realizuara.

Janë paraqit me burim financimi, me kategori ekonomike pesëshifrore dhe në fund janë paraqit projekt për projekt se çka është investuar në komunën e Gjilanit dhe nëse ka pas ndonjë projekt që nuk është realizuar ështe me një emërtim tjetër.

Në fund janë paraqit obligimet e papaguara të vitit 2023 sipas drejtorive, që i kanë paraqit që e kemi një program për financa.

**Nazim Gagica**: sa është hendeku në mes planifikimit dhe shpenzimeve buxhetore për vitin 2023?

**Ilmi Limoni:** planifikimi i buxhetit 2023 finale është 37491073€, prej të gjitha burimeve të financimit nga granti 30.000 682.480.80 , nga të hyrat vetanake 492.592 5.99, nga të hyrat e bartura 1565667.36€ dhe donacionet 114330.05€.

Prej këtyre të hyrave janë shpenzuar 34311€ me burime të financimit që i kemi në tabelë.

Mjetet e pashpenzuara kanë mbet 3383876.14€ të cilat një pjesë barten ndërsa nga granti nuk janë shpenzuar 1831363 ,13 €.

Me kategori ekonomike pagat 12373.16€ , mallra shërbime 00.63, komunale 16877.21€, subvencione 31528.19€ dhe kapitale 1173694 € ndërsa 1750964.11€ të hyra vetanake, 275435,26€ c të hyra të bartura dhe tejkalimi 2517 239,74€ ku një pjesë e tyre barten në mënyrë automatike,

226399 nga ligji i buxhetit qysh e parasheh ligji i buxhetit ndërsa për 2517239.74€ kuvendi komunal do ta nxjerrni një vendim për tejkalimin të cilat do të na barten edhe këto po këtë vit edhe 26.000€ nga donacionet.

**Avdyl Aliu:** për që nuk ka ndërruar gjendja fare kështu për të mirë nga viti 2022 në vitin 2023 kur është fjala për shpenzimet kapitale, për projektet kapitale po duket.

Dmth nuk ka ndërruar fare dhe qëndron shumë keq, gjitha drejtoritë dhe komuna në përgjithësi.

A është e vërtetë që ka drejtori që ka 0 € shpenzime kapitale për projekte kapitale edhe kjo është shumë shqetësuese ?

**Ilmi Limoni:** të gjitha shënimet i ke në raport, i shihni vet ju në raport janë ato që i kanë 0 shpenzime edhe ato që i kanë 99 % shpenzimet kapitale.

Të gjitha shpenzimet janë pasqyruar tepër mirë në raportin financiar.

 ***Me 7 vota për miratohet pika e 3 e Rendit të punës dhe rekomandohet për kuvend.***

1. **Propozim për lejimin e rritjes së buxhetit nga tejkalimi i realizimit të të hyrave vetanake të planfikuara të vitit 2023**

**Ilmi Limoni:** në këtë pikë nuk e kisha marr fjalën, për arsye se ne me kohë e kemi punuar një variant dhe e kemi dërguar te kryetari i komunës.

Nëse e keni variantin jam në gjendje t’ju jap sqarimet.

**Arianit Sadiku:** a është ndonjë dallim i madh i variantit të parë me variantin e dytë ?

**Ilmi Limoni:** varianti është i punuar tepër mirë dhe është i arsyetuar çdo shpenzim, por pasi nuk ka ardhur te ju nuk mund të jap përgjigjje.

**Arianit Sadiku:** ne mund të dakordohemi që këtë variant që po na përmendet të na vjen me materjal me kohë deri në seancën e rregullt, pastaj kemi kohë për ta shqyrtuar.

**Krenare L. Kqiku:** unë kisha propozuar që me rekomandu këtë pikë për seancën e rregullt meqë mendoj se është një pikë pak sa e ndishme, kur bëhet fjalë për rritjen e buxhetit dhe tejkalimit të realizimit të të hyrave vetanake.

**Nazim Gagica**: saktë pajtohem me kolegen që është i rëndësisë së veçantë, por kjo po del që nuk është i rëndësisë së veçantë për institucionin.

Nëse ata nuk e kanë sjell këtu s’kanë qenë të interesuar, nuk e ka peshën e rëndësisë sa ne po e vlerësojmë.

Andaj meqë nuk është shumë me rëndësi propozoj që ta shtyejmë për seancën tjetër.

**Ramiz Ramadani:** meqë nuk kemi ndonjë kufizim kohor jam pro asaj me u shty që gjithçka që bëjnë ta bëjnë në mënyrë kualitative.

**Ilmi Limoni:** pjesa më e madhe është investime kapitale, meqë doni që kjo pikë të jetë e fundit shpërndahet edhe materiali.

**Nazim Gagica:** megjithëatë këtu materiali na vjen në mbledhje dhe secili prej nesh këtu dhe secili subjekt politik e ka një departament funksional, profesional atje që i analizon me kohë.

Ne nuk mundemi nëse dikush prej neve këtu nuk është profesionist, nuk mundet tash për tash të jep një vlerësim.

**Arianit Sadiku:** deshta të ndërlidhem me Nazimin unë më duket se isha i qartë deri në mbledhje të kuvendit nëse na i sjellin materialin me kohë, sikur çdo material tjetër që edhe anëtarë të tjerë të kuvendit e kanë të njejtën periudhë kohore.

Unë mendoj se duhet të rekomandohet për këtë mbledhje.

 ***Me 2 vota për , 5 kundër nuk rekomandohet pika e 4 e Rendit të Punës.***

1. **Plani Lokal i Veprimit për Cilësi të Ajrit**

**Shpresa K. Emini:** përsëri e kemi të njejtin shqetësim, nuk ka kush me na dhënë përgjigjje dhe nëse kemi interesime.

Është bërë bukur standard kjo punë e mungesave të përgjegjësve kryesor, që duhet me na dhënë përgjigjjen e interesimeve tona që i kemi, kështu që nuk kam koment tjetër.

**Avdyl Aliu:** nuk vjen kryetari vjen nënkryetarja, nuk vjen drejtori vjen dikush tjetër mirëpo mos të vijë askush është shumë injorim.

 ***Me 2 vota për , 5 kundër nuk rekomandohet pika e 5 e Rendit të punës.***

**Sadri Arifi:** ju po përdorni standard të dyfishtë derisa raportin e kryetarit e miratoni pa qenë kryetari ,cila është pengesa që nuk e dërgoni këtë variant.

Unë pajtohem me ju kërkesa është shumë legjitime me qenë prezent kryetari, drejtorët mirëpo nëse një pikë rekomandohet, tjetri jo këtë nuk e kuptoj por megjithëatë vendosni ju.

1. **Informatë rreth Manifestimit tradicional “Flaka e Janarit”2024**

**Shpresa K. Emini:** atëherë përsëri nuk e kemi drejtorin prezent edhe nëse kemi interesim megjithëatë në takimin e kaluar në KPF e kemi refuzuar për shkak të mungesave të materialeve edhe arsyeve të tjera.

Pak e kam lexuar dhe nuk dua ta komentoj shumë gjatë por më shumë ka procesverbal se sa që ka raport, por shpresoj se deri në seancën e ardhshme diçka përmirësohet.

**Nazim Gagica:** përveç asaj që mungon përfaqësuesi i drejtorisë kjo informatë është narrative.

Ne kërkojmë që edhe nëse nuk vjen këtë seancë në seancën tjetër të na vijë informacion financiar, i detajuar, analitik.

Informatë narrative për manifestimin e kemi pa 1 muaj ditë të Flakës së Janarit nëpër mediume, nëpër gazeta, nëpër postime krejt e dimë çka ka ndodh por ne duam në detaje ta dimë raportin financiar për Flakën e Janarit edhe atë analitike.

Unë propozoj që nëse nuk janë këto dhe nuk munden me u siguru që nuk besoj se do të sigurohen deri në seancën e radhës, të shtyhet kjo me kërkesa tona që të na vijë raporti i kompletuar.

 ***Me 2 vota për, 5 kundër nuk rekomandohet pika e 6 e Rendit të punës.***

1. **Diskutim rreth krijimit të kushteve më të mira të punës në shkollat tona dhe ngritjes së cilësisë**

 ***Pika e 7 e propozuar nga Ismajl Kurteshit miratohet me 7 vota për dhe rekomandohet për kuvend.***

1. **Të ndryshme**

**Kushtrim Kadriu:** te pika në të ndryshme sekretaria na njofton me 2 materiale të cilat kanë ardhur me vonesë.

**Sadri Arifi:** është fjala për një nismë të kryetarit të komunës për bashkëpunim ndërkomunal ndërkombëtar me komunat Preshevë, Medvegjë dhe Bujanovc dhe pika e 2 është një rregullore për ndarjen e subvencioneve që për hir të së vërtetës edhe pse Bajrami nuk është këtu, unë them se kjo rregullore ka nevojë me i pa pak gjërat ligjore, të bëhet lektorimi sepse gjithçka ngjason, vetëm me rregullore jo megjithëatë ju prap do ta vendosni.

***Propozimi i parë iniciativa ndërkombëtare me komunat Preshevë, Medvegjë e Bujanovc ku ka të bëjë me fushën e artit , kulturës, arsimit miratohet me 7 vota për dhe rekomandohet për kuvend.***

**Bajram Isufi-DBP**

Unë kam formuar një komision për ndryshim rregullore për bujqësi dhe qëllimi ka qenë që duke e pa që ka projekte dhe buxheti është në interes të fermerëve që rregullorja të ndryshohet për shkak se po penalizohen shumë fermerë kur po kanë nevoja për subvencione.

**Ramiz Ramadani:** unë e di se keni mbajtur dëgjim publik dhe disa rekomandime të mia më lan përshtypje dhe e mbështes atë kufizimin që është bërë heqja e kufizimit për subvencionet, që të kenë mundësi me marr pa asnjë kufizim mirëpo kufizimet që janë bërë për grante te subvencionet bazike duhet me e evitu.

 ***Me 7 vota për miratohet rregullorja dhe rekomandohet për kuvend.***

**Mbledhja përfundoi në orën 10:35.**

 **Procesmbajtësja: Kryesuesi i KPF**

**Arbresha Ismaili- Hyseni Kushtrim Kadriu**